جنوبی ایشیائی علاقائی تعاون کی تنظیم

جنوب ایشیائی علاقائی تعاون کی تنظیم یا سارک جنوبی ایشیا کے 8 ممالک کی ایک اقتصادی اور سیاسی تنظیم ہے۔ یہ آبادی کے لحاظ سے دنیا کی سب سے بڑی علاقائی تنظیم ہے جو تقریبا 1 اعشاریہ 47 ارب لوگوں کی نمائندگی کرتی ہے۔ یہ تنظیم 8 دسمبر 1985ء کو بھارت، پاکستان، بنگلہ دیش، سری لنکا، نیپال، مالدیپ اور بھوٹان نے قائم کی تھی۔ 3 اپریل 2007ء کو نئی دہلی میں ہونے والے تنظیم کے 14 ویں اجلاس میں افغانستان کو آٹھویں رکن کی حیثیت  سے تنظیم میں شامل کیا گیا۔

 تاریخ 
تصغیر|300px|سارک رکن ممالک (گہرا نیلا) اور مبصرین (ہلکا نیلا) کا نقشہ

1970ء کی دہائی کے اواخر میں بنگلہ دیش کے صدر ضیاء الرحمن نے جنوب ایشیائی ممالک پر مشتمل ایک تجارتی بلاک کا خیال پیش کیا۔ 1981ء میں کولمبو میں ہونے والے ایک اجلاس میں بھارت، پاکستان اور سری لنکا نے بنگلہ دیشی تجویز کو تسلیم کیا۔ اگست 1983ء میں ان رہنماؤں نے نئی دہلی میں منعقدہ ایک اجلاس میں جنوب ایشیائی علاقائی تعاون کے معاہدے کا اعلان کیا۔ 7 ایشیائی ممالک جن میں نیپال، مالدیپ اور بھوٹان بھی شامل ہیں، نے مندرجہ ذیل شعبہ جات میں تعاون کا اظہار کیا:
 زراعت و دیہی ترقی
 مواصلات، سائنس، ٹیکنالوجی اور موسمیات
 صحت و بہبود آبادی
 ذرائع نقل و حمل
 انسانی ذرائع کی ترقی

افغانستان کو 13 نومبر 2005ء کی بھارت کی تجویز پر 3 اپریل 2007ء کو مکمل رکن کی حیثیت سے تنظیم میں شامل کیا گیا۔ افغانستان کی شمولیت سے تنظیم کے رکن ممالک کی تعداد بڑھ کر 8 ہو گئی ہے۔ اپریل 2006ء میں ریاستہائے متحدہ امریکا اور جنوبی کوریا نے مبصر کی حیثیت سے تنظیم میں شمولیت کی باقاعدہ درخواست دی۔ یورپی یونین نے بھی مبصر کی حیثیت سے شمولیت میں دلچسپی ظاہر کی ہے اور جولائی 2006ء میں سارک وزراء کونسل میں اس حیثیت کے لیے باقاعدہ درخواست دی۔ 2 اگست 2006ء کو سارک وزرائے خارجہ کے اجلاس میں امریکا، جنوبی کوریا اور یورپی یونین کو مبصر کی حیثیت دے دی گئی۔ 4 مارچ 2007ء کو ایران نے بھی مبصر کی حیثیت کے لیے درخواست دی۔ People's Daily Online - Iran asks for observer status in south Asian group SAARC

 غیر موثریت 

جنوبی ایشیا کی ترقی میں سارک کا کردار موثر نہ ہونے کی بڑی وجہ پاکستان اور بھارت کے درمیان جاری سیاسی اور عسکری کشیدگی کو سمجھا جاتا ہے۔ انہی اقتصادی، سیاسی اور علاقائی کشیدگیوں کے باعث جنوب ایشیائی ممالک مشترکہ معیشت کا فائدہ اٹھانے سے قاصر ہیں۔ اپنے قیام سے آج تک یہ تنظیم "نشستند، گفتند، برخاستند" کی مثال بنی ہوئی ہے۔

 سیاسی معاملات 

سارک کی توجہ پاک بھارت تنازعۂ کشمیر اور سری لنکا کی خانہ جنگی جیسے اہم معاملات کی بجائے مندرجہ بالا معاملات پر رہی ۔ تاہم سیاسی معاملات سارک کے مختلف اجلاسوں میں زیر بحث رہے لیکن اس کا کوئی خاطر خواہ نتیجہ نہیں نکل سکا۔ سارک اپنے رکن ممالک کے داخلی معاملات میں مداخلت سے بھی باز رہتا ہے۔ 12 اور 13 سارک اجلاس میں دہشت گردی کے خلاف عالمی جنگ میں سارک رکن ممالک کے درمیان تعاون بڑھانے پر زور دیا گیا تھا۔

 آزاد تجارت کا معاہدہ 

سارک رکن ممالک وقتا فوقتا آزاد تجارت کے معاہدے پر دستخط کے لیے اپنی عدم رضامندی کا اظہار کر چکے ہیں۔ حالانکہ بھارت، مالدیپ، نیپال، بھوٹان اور سری لنکا کے ساتھ متعدد تجارتی معاہدے کر چکا ہے لیکن پاکستان اور بنگلہ دیش کے اس نوعیت کے معاہدے فریقین کے خدشات کے باعث نہ ہو سکے۔ 1993ء میں ڈھاکہ میں سارک ممالک نے خطے میں بتدریج کم محصولات کے لیے ایک معاہدے پر دستخط کیے۔ 9 سال بعد اسلام آباد میں 12 ویں سارک اجلاس میں سارک ممالک نے ایک اعشاریہ 4 ارب افراد کے لیے آزاد تجارتی علاقے کا ڈھانچہ ترتیب دینے کے لیے جنوب ایشیائی آزاد تجارت کے معاہدے پر غور کیا۔ یہ معاہدہ یکم جولائی 2006ء سے نافذ العمل ہے۔ اس معاہدے کے تحت سارک رکن ممالک 2007ء سے اپنے محصولات میں 20 فیصد کمی کریں گے۔

 ارکان 

مندرجہ ذیل ممالک سارک کے موجودہ ارکان ہیں:

 ملک آبادی (ملین) خام ملکی پیداوار خام ملکی پیداوار (مساوی قوت خرید)فی کس خام ملکی پیداوار(مساوی قوت خرید)خام ملکی پیداوار شرح اضافی(2014)برآمدات(2014)براہ راست غیر ملکی سرمایہ کاری(2013)بیرونی ذخائر زرمبادلہ (ملین)دفاعی بجٹ(% خام ملکی پیداوار)(2014)شرح خواندگی (مندرج عمر اور زیادہبدعنوانی درجہ 2014(شفافیت بین الاقوامی)متوقع زندگیآبادی تحت خط غربتپرائمری اسکول اندراج Workd Bankثانوی اسکول اندراج World Bankآبادی بلحاظ ناقص غذائیت(%)(2015)UN  19394688632.007$21.3 بلین$63.5 بلین$1,9763.2%$0.3 بلیننامعلوم$6,442نامعلوم28.1%(عمر 15)172/1756015.8%نامعلوم54%26.8%  143369806159.857 $205.3 بلین$572.6 بلین$3,5816.2%$31.2 بلین$0.66 بلین$24,072$2.2 بلین(1.2%)57.7%(عمر 15)145/1757031.5%92%54%16.4%  12101934220.779$2.2 بلین $6.3 بلین$8,1586.4%$0.7 بلین$63 ملیننامعلومنامعلوم52.8%(عمر 15)30/1756823.7%91%78%نامعلوم  13540400001,276.2$2308.0 بلین$7996.6 بلین$6,2667.3%$464.0 بلین$31.0 بلین$351,557$45 بلین(1.9%)74.4%(عمر 7)85/1756721.9%94%69%15.2%  517705600.38$3.0 بلین $5.2 بلین$14,9804.5%$0.28 بلیننامعلوم$356نامعلوم99%(عمر 15)نامعلوم7716%نامعلومنامعلوم5.2%  5177056028.4$21.6 بلین $70.7 بلین$2,4885.5%$1.0 بلین$10 ملین$5,439نامعلوم66%(عمر 15)126/1756825.2%98%67%7.8%  51770560190.4$250 بلین$928.0بلین$4,8864.2%$25.1 بلین$0.709 بلین(2014)$16,305$7.4 بلین(3.5%)55%(عمر 15)126/1756622.6%72%34%22%  5177056021.7$80.4 بلین $233.7 بلین$11,0687%$11.8 بلین$0.9 بلین$8,314$1.4 بلین(2.3%)98.1%(عمر 15)85/175758.9%94%99%22%

 مبصرین 

 30px یورپی یونین





 معتمدین عام 
 ابو الحسن (): 16 جنوری 1987ء تا 15 اکتوبر 1989ء 
 کانت کشور بھرگوا (): 17 اکتوبر 1989ء تا 31 دسمبر 1991ء 
 ابراہیم حسین زکی (): یکم جنوری 1992ء تا 31 دسمبر 1993ء 
 یادیو کانت سلوال (): یکم جنوری 1994ء تا 31 دسمبر 1995ء 
 نعیم الحسن (): یکم جنوری 1996ء تا 31 دسمبر 1998ء 
 نہال روڈریگو (): یکم جنوری 1999ء تا 10 جنوری 2002ء 
 کیو اے ایم اے رحیم (): 11 جنوری 2002ء تا 28 فروری 2005ء 
 لیونپو چنکیاب ڈورجی (): یکم مارچ 2005ء تا حال

 سارک اجلاس 

 #  تاریخ  ملک  میزبان  میزبان رہنما1 7–8 دسمبر 1985    ڈھاکہ  عطا الرحمان خان2 16–17 نومبر 1986    بنگلور  Jayanth M Gowda3 2–4 نومبر 1987    کھٹمنڈو  Marich Man Singh Shrestha4 29–31 دسمبر 1988    اسلام آباد  بینظیر بھٹو5 21–23 نومبر 1990    مالے  مامون عبد القیوم6 21 دسمبر 1991    کولمبو  رانا سنگھے پریماداسا7 10–11 اپریل 1993    ڈھاکہ  خالدہ ضیا8 2–4 مئی 1995    نئی دہلی  P V ناراsimha Rao9 12–14 مئی 1997    مالے  مامون عبد القیوم10 29–31 جولائی 1998   کولمبو  چندریکا بندرانائیکے کماراٹونگا11 4–6 جنوری 2002    کھٹمنڈو  شیر بہادر دیوبا12 2–6 جنوری 2004    اسلام آباد  ظفر اللہ خان جمالی13 12–13 نومبر 2005    ڈھاکہ  خالدہ ضیا14 3–4 اپریل 2007    نئی دہلی  منموہن سنگھ15 1–3 اگست 2008    کولمبو  مہندا راجا پاکسے16 28–29 اپریل 2010    تھمپو  جیگمے تھینلے17th 10–11 نومبر 2011    ادو  محمد نشید18th     کھٹمنڈو  سشیل کوئرالا

 مستقبل کی رکنیت 
 اسلامی جمہوریہ ایران جنوبی ایشیا کا واحد ملک ہے جو سارک کا رکن نہیں ہے۔ ایران بھارت اور پاکستان دونوں کے ساتھ مضبوط ثقافتی، اقتصادی اور سیاسی تعلقات میں بندھا ہوا ہے اور جنوب ایشیائی تنظیم کے رکن کی حیثیت سے اپنی شمولیت کی خواہش ظاہر کر چکا ہے۔ 22 فروری 2005ء کو ایران کے اس وقت کے وزیر خارجہ کمال خرازی نے سارک میں شمولیت کی خواہش کا اظہار کیا تھاArab News - Worldwide Latest Breaking News & Updates۔ 3 مارچ 2007ء کو ایران نے بطور مبصر سارک میں شمولیت کی باقاعدہ درخواست دی۔ 
 عوامی جمہوریہ چین سارک میں اپنی دلچسپی کا اظہار کر چکا ہے جس کے لیے اسے پاکستان اور بنگلہ دیش کی حمایت حاصل ہے لیکن بھارت اس سلسلے میں تحفظات رکھتا ہے جبکہ بھوٹان کے تو چین سے سفارتی تعلقات تک نہیںIndia, Bhutans big question: China in SAARC۔ تاہم 2005ء ڈھاکہ اجلاس میں بھارت نے جاپان کے ساتھ چین کو مبصر کی حیثیت دینے پر رضامندی ظاہر کی تھی۔ 14 ویں اجلاس میں نیپال نے چین کی بطور رکن شمولیت کی حمایت کی۔ اس طرح پاکستان، بنگلہ دیش اور نیپال کی حمایت کے باعث چین سارک میں رکن کی حیثیت سے شمولیت کا مضبوط امیدوار ہے۔ 
 روس بھی سارک میں بطور مبصر شمولیت چاہتا ہے اور اس کے لیے اسے بھارت کی مضبوط حمایت حاصل ہے۔People's Daily Online - Russia keen on observer status at SAARC
 میانمار (برما) بھی سارک میں شمولیت میں دلچسپی رکھتا ہے۔

 متعلقہ مضامین 
 ترقی پزیر 8
 نیٹو
 آسیان

 بیرونی روابط 
 سارک کی باضابطہ ویب گاہ
 سارک رکن ممالک کا نقشہ

 حوالہ جات 

زمرہ:1985ء میں قائم ہونے والی تنظیمیں
زمرہ:افغانستان کے خارجہ تعلقات
زمرہ:ایشیا کی بین الاقوامی تنظیمیں
زمرہ:بنگلہ دیش کے خارجہ تعلقات
زمرہ:بین الاقوامی اقتصادی تنظیمیں
زمرہ:بین الحکومتی تنظیمیں
زمرہ:بھارت کے خارجہ تعلقات
زمرہ:بھوٹان کے خارجہ تعلقات
زمرہ:پاکستان کے خارجہ تعلقات
زمرہ:جنوبی ایشیا
زمرہ:سارک
زمرہ:سری لنکا کے خارجہ تعلقات
زمرہ:عالمی تنظیمیں
زمرہ:مالدیپ کے خارجہ تعلقات
زمرہ:معاہدہ کے تحت قائم بین الحکومتی تنظیمیں
زمرہ:نیپال کی تنظیمیں
زمرہ:نیپال کے خارجہ تعلقات
زمرہ:نیپال میں قائم بین الاقوامی تنظیمیں
زمرہ:ٹائٹل اسٹائل میں بیک گراؤنڈ اور ٹیکسٹ الائن دونوں کے ساتھ ٹوٹنے والی فہرست کا استعمال کرنے والے صفحات
زمرہ:ویکی ڈیٹا سے مختلف مختصر وضاحت